## MODELI PËR DOKUMENTIN KONSULTATIV

**Për projektligjin «Për Agjencinë e Mbikëqyrjes Policore»**

|  |
| --- |
| Ministria e Brendshme fton qytetarë, organizata të shoqërisë civile, komunitetin akademik dhe përfaqësues të tjerë të publikut të interesuar për të kontribuar përgjatë procesit të konsultimit publik të projektligjit «Për Agjencinë e Mbikëqyrjes Policore».  Ministria e Brendshme mirëpret:   * Komente të përgjithshme publike mbi misionin, mënyrën e organizimit dhe funksionimit si dhe statusit të Agjencisë së Mbikëqyrjes Policore si strukturë varësie e Ministrisë së Brendshme. * Komente nga cilido që mund të njohë fushën e rendit dhe sigurisë publike, pjesë e fushës së përgjegjësisë së Ministrisë së Brendshme si dhe procesin e mbikëqyrjes së institucioneve shtetërore dhe në mënyrë specifike kontrollit dhe mbikëqyrjes së institucioneve/strukturave të sigurisë publike.   Kontributet tuaja do të konsiderohen përgjatë procesit të përmirësimit të mëtejshëm të projektligjit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektligj. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 27 nëntor deri më 30 dhjetor 2020. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:   * Duke plotësuar formularin online të Regjistrit Elektronik për Projektligjin, në adresën elektronike: <http://www.konsultimipublik.gov.al>. * Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: [keti.suli@mb.gov.al](mailto:keti.suli@mb.gov.al). * Me shkresa zyrtare nga ministritë e linjës. |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:  Znj. Keti Suli - Koordinatore e Konsultimit Publik, e-mail [keti.suli@mb.gov.al](mailto:keti.suli@mb.gov.al).  Z. Arben GJERGJI - Drejtor i Inspektimit dhe Trajtimit të Ankesave, e-mail [arben.gjergji@shcba.gov.al](mailto:arben.gjergji@shcba.gov.al).  Znj. Margarita Vogli – Specialiste e Sektorit të Mbikëqyrjes, Drejtoria e Politikave dhe Strategjive të Rendit dhe Sigurisë Publike, e-mail [margarita.vogli@mb.gov.al](mailto:margarita.vogli@mb.gov.al) |

Datat dhe vendet e takimeve publike:

|  |
| --- |
| Gjatë vitit 2019 e deri në nëntor të vitit 2020 janë zhvilluar vazhdimisht takime të grupit të punës, me ekspert në fushën e sigurisë edhe me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e sigurisë dhe të policisë, konkretisht: PAMECA, ICITAP dhe OSBE si dhe janë zhvilluar studimore në kuadër të shkëmbimit të eksperiencave dhe modeleve më të mira të organizimit dhe funksionimit të agjencive homologe, si ajo me Kosovën. |

Sfondi i propozimit legjislativ

|  |
| --- |
| Projektligji është pjesë e reformës në strukturat e sigurisë dhe në përputhje me programin politik të Këshillit të Ministrave, ku një ndër prioritetet e qeverisë për vitet në vazhdim është rritja e parametrave të rendit e sigurisë publike, forcimi i mëtejshëm i luftës kundër krimit në përgjithësi e atij të organizuar në veçanti, si dhe luftës kundër terrorizmit.  Reforma e plotë e marrë nga qeveria, në këto struktura, do të realizohet nëpërmjet miratimit të të gjithë akteve nënligjore në zbatim të ligjit organik, “Për Policinë e Shtetit”, si dhe rishikimit të ligjit organik të Gardës së Republikës dhe Shërbimit për Çështjet e Brendshme dhe Ankesat.  Ky ligj ka si qëllim të riorganizojë Shërbimin për Çështjet e Brendshme dhe Ankesat në Agjencinë e Mbikëqyrjes Policore e cila do të jetë një agjenci profesionale, për realizimin e mbikëqyrjes të veprimtarisë së subjekteve të Ministrisë së Brendshme.  Projekt ligji siguron një organizim më të mirë të shërbimit për sa i përket funksionimit dhe rritjes së performancës së tij, duke arritur qëllimet dhe objektivat si të qeverisë dhe rritjes së besimit tek publiku. Theksojmë se, nisur nga problematikat e adresuara në shërbim, zgjidhja e tyre nuk mund të ofrohet nëpërmjet përmirësimeve të ligjit aktual, pasi është e domosdoshme që në kuadër të reformës në drejtësi, të reformohet plotësisht Shërbimi për Çështjet e Brendshme dhe Ankesat në Ministrinë e Brendshme, si një Agjenci inteligjente e cila duhet të jetë e orientuar drejt informacionit cilësor si dhe veprimeve pro-aktive me qëllim parandalimin dhe zbulimin e veprimtarisë korruptive dhe asaj të kundërligjshme në tërësi.  Projektligji është përshtatur me ndryshimet bashkëkohore të shërbimeve homologe e kryesisht standardet e EPAC-ut (Partnerët Evropiane Kundër korrupsionit), me qëllim rritjen e efikasitetit përgjatë veprimtarisë së strukturave subjekte të agjencisë, duke garantuar respektimin dhe mbrojtjen e të drejtave të qytetarëve dhe vendosjen para përgjegjësisë ligjore të punonjësve që kryejnë veprime të kundërligjshme.  Ligji rregullon dhe përshtat me ndryshimet ligjore edhe përmbushjen e përgjegjësive të Agjencisë, për vlerësimin kalimtar e periodik të punonjësve si dhe verifikimit për pajisjen me certifikatë të sigurimit të personelit, përgjegjësi shtesë të Agjencisë, të ardhura si rezultat i reformës në sistemin e drejtësisë si dhe ligjit 12/2018. |

Propozimet

|  |
| --- |
| Dokumenti materializon politiken shtetërore për SHÇBA-në.  Ai u vjen në ndihmë:   1. organeve vendimmarrëse për të realizuar politikat në zhvillimin institucional dhe burimeve të nevojshme; 2. drejtuesve të shërbimit për zhvillimin e standardeve të shërbimit dhe rritjen e efiçiencës në kryerjen e detyrave; 3. institucionet ligj zbatuese që përfshihen në objektin e veprimtarisë së këtij shërbimi; 4. punonjësve të shërbimit, për tu organizuar në kryerjen e detyrave; 5. aktorëve të tjerë shtetërorë e shoqërorë që i lidh veprimtaria; 6. opinionit publik, i cili është i interesuar në forcimin e integritetit të strukturave të rendit dhe sigurisë publike.   *Konkretisht, Projektvendimi synon, që t’i japë mundësi:*   * reformimit të Shërbimit, për të luftuar korrupsionin si dhe për të parandaluar veprimtarinë e kundërligjshme në radhët e strukturave subjekte të Shërbimit, duke e përafruar atë me agjencitë e tjera homologe të BE-së. * transformimit të Shërbimit drejt një modeli më demokratik sipas standardeve të EPAC-ut, si në aspektin e misionit, ashtu edhe në drejtim të përcaktimit të detyrave funksionale, përgjegjësive, strukturës dhe personelit. * forcimit të funksionit të Shërbimit, në zbatim të parimeve të respektimit të lirive dhe të drejtave të njeriut. * rritjes së kapaciteteve të shërbimit për një qasje **pro-aktive** ndaj fenomeneve korruptive të subjekteve të shërbimit. * parandalimit, zbulimit, dokumentimit dhe hetimit paraprak të veprimtarisë kriminale e korruptive, në strukturat subjekt i shërbimit. * përmirësimit të infrastrukturës teknologjike të shërbimit për t’iu përgjigjur dinamikës dhe kërkesave në rritje. * Realizimit të përgjegjësive të shërbimit, për vlerësimin kalimtar e periodik të punonjësve si dhe verifikimit për pajisjen me certifikatë të sigurimit të personelit, përgjegjësi shtesë të shërbimit, të ardhura si rezultat i reformës në sistemin e drejtësisë si dhe ligjit 12/2018. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.*   * A jeni dakord me misionin e Agjencisë së Mbikëqyrjes Policore? * A mendoni se ky lloj propozimi do të ndikojë në përmirësimin e këtij shërbimi? * A mendoni se projektligji i Agjencisë së Mbikëqyrjes Policore do të ndikojë në rritjen besimit të opinionit publik në strukturat /institucionet që veprojnë në fushën e sigurisë? * A mendoni se miratimi i këtij ligj do të sjellë rritje të standardeve lidhur me mbikëqyrjen dhe forcimin e luftës për parandalimit të korrupsionit dhe veprave korruptive të shfaqur në çdo formë nga punonjësit e strukturave të Ministrisë së Brendshme (Policia e Shtetit, Garda e Republikës dhe Akademia e Sigurisë)? * A jeni dakord me format e bashkëpunimit të Agjencisë me institucionet shtetërore, subjektet private dhe shtetasit në realizimin e veprimtarisë së saj mbikëqyrëse, hetimore dhe inspektuese? |